རྒྱལ་སྤྱིའི་བརྒྱུད་ལམ་ཁག་གིས་གནས་ཚུལ་སྤེལ་བ་ལྟར་ན།ཁ་སང་ཕྱི་དྲོའི་ཆུ་ཚོད་༧ཡས་མས་ཤིག་ལ་ཀ་ཤི་མེར་གྱི་གསར་ཁང་གི་གསར་འགོད་པ་དང་རྩོམ་སྒྲིག་པ།དེ་བཞིན་བྷི་བྷི་སི་གསར་ཁང་ལ་གསར་འགྱུར་དང་རྩོམ་ཡིག་མཁོ་སྤྲོད་བྱེད་མཁན་སྐུ་ཞབས་ཤོ་ཇེ་ཊི་བྷོ་ཁ་རེ་ཞེས་པ་ཞིག་གིས་ལས་མཚམས་བཞག་སྟེ་ཕྱིར་རང་ཁྱིམ་དུ་ལོག་རྩིས་ཀྱིས།ལས་ཁུངས་ཀྱི་རྒྱལ་སྒོའི་ཕྱི་རོལ་ཏུ་བུད་མ་ཐག་ངོ་རྟགས་མི་ཆོད་པའི་མི་གསུམ་གྱིས་གང་བྱུང་མེ་མདས་བརྒྱབས་ཡོད་པ་དང་།སྐབས་དེར་ཁོའི་ལྟ་སྲུང་བ་གཉིས་ཀྱིས་ཕར་རྒོལ་བྱེད་ཐབས་བྱས་ཡོད་ཀྱང་ལག་འགུལ་ཁོམ་མ་བྱུང་བར་མེ་མདས་བརྒྱབས་ཏེ་ལྟ་སྲུང་བ་གཅིག་ཡུལ་དངོས་ནས་བསད་པ་དང་།སྐུ་ཞབས་ཤོ་ཇེ་ཊི་བྷོ་ཁ་རེ་ལགས་དང་ལྟ་སྲུང་བ་གཅིག་ས་གནས་སྨན་ཁང་དུ་བསྐྱལ་ཐུབ་པ་བྱུང་ཡང་སྨན་བཅོས་ཀྱང་བྱེད་ཁོམ་མ་བྱུང་བར་འདས་གྲོངས་སུ་ཕྱིན་ཡོད་འདུག